Negarba

Negarba – kaimas vakarinėje Kretingos rajono savivaldybės dalyje, 3 km į šiaurės rytus nuo Rūdaičių. Kultūros paveldas:
 Negarbos piliakalnis su papėdės gyvenviete (I – XIII a.)
 Negarbos kapinynas (II – XIV a.)
 Jazdų, Negarbos kapinynas (X – XIII a.)
 1948 m. žuvusių partizanų atminimo ženklas (pastatytas 2018 m.)

 Etimologija 

Pavadinimas veikiausiai kilęs iš baltų prokalbės: sanskrito kalboje na garba reiškia „įsčios“.Diana Jomantaitė. Lietuvybės kalnas. 2013-02-15, Pajurionaujienos.lt (tikrinta 2022-08-25).

Liaudies etimologija mena, kad ant Negarbos piliakalnio stovėjęs puikus dvaras, bet ponai tik puotaudavę, o žmones skriausdavę. Kartą žmonės paprašę jų paramos, bet ponai pasielgę negarbingai – jiems nepadėję ir toliau puotavę. Už tai dievai supykę, kalnas prasivėręs ir visas dvaras su ponais prasmegęs, o kalno viršuje atsivėrusi kūdra.

 Istorija 

Negarbos kaimas įkurtas Lietuvos žemės reformos metu, valstybės nusavintoje Sofijos Marijos Tiškevičiūtės-Dembinskos Jazdų dvaro žemėje.

1948 m. dvaro daržinėje Kardo rinktinės Narimanto (Palangos) kuopos partizanų būrys įsirengė slėptuvę. Apie tai sužinojus MGB Palangos valsčiaus poskyrio saugumiečiams, 1948 m. lapkričio 5 d. sodybą apsupo MGB vidaus kariuomenės 24-ojo šaulių pulko kareiviai ir Palangos stribai. Per susišaudymą žuvo du partizanai, o trečiasis buvo sunkiai sužeistas, suimtas ir kartu su nukautais draugais išvežtas į Palangą.Vakarų Lietuvos partizanų sritis. Atlasas: Kęstučio, Prisikėlimo, Žemaičių apygardos. – Parengė E. Jankauskienė, R. Trimonienė, D. Žygelis. – Vilnius, 2010. – P. 190, eil. Nr. 48-25

 Gyventojai 

 Šaltiniai 

Kategorija:Kretingos rajono savivaldybės gyvenvietės